Document ID: 32007R1532

REGOLAMENT TAL-KUNSILL (KE) Nru 1532/2007
tas-17 ta’ Diċembru 2007
li jemenda r-Regolament (KEE) Nru 3491/90 dwar l-importazzjoni ta’ ross li joriġina fil-Bangladexx
IL-KUNSILL TA’ L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 133 tiegħu,
Wara li kkunsidra l-proposta tal-Kummissjoni,
Billi:
(1)
L-Artikolu 1 tar-Regolament tal-Kunsill (KEE) Nru 3491/90 (1) jipprevedi għat-tnaqqis ta’ dazji ta’ importazzjoni applikabbli għall-importazzjonijiet tar-ross li joriġina minn dan il-pajjiż. Dan it-tnaqqis jikkorrispondi, minn naħa waħda, għal ammonti ffissati fl-ecu u, min-naħa l-oħra, għal ammont ta’ l-aspett ta’ protezzjoni ta’ l-industrija previst fl-Artikolu 14(3) tar-Regolament tal-Kunsill (KEE) Nru 1418/76 tal-21 ta’ Ġunju 1976 dwar l-organizzazzjoni komuni tas-suq tar-ross (2).
(2)
Mill-adozzjoni ta’ dan l-arranġament, saru ħafna emendi tar-regoli orizzontali applikabbli fil-qasam, mingħajr madankollu ma wasslu għall-emenda tar-Regolament (KEE) Nru 3491/90. Il-fatturi previsti fl-Artikolu 1 ta’ dak ir-Regolament għall-kalkolu tad-dazji applikabbli fuq l-importazzjonijiet għandhom jiġu applikati b'kont meħud tar-regoli orizzontali konċernati, li joħloq ir-riskju ta’ interpretazzjonijiet diverġenti.
(3)
Iżjed partikolarment, id-dazji varjabbli fuq l-importazzjoni kienu konvertiti f'dazji tad-dwana mill-1 ta’ Luju 1995, wara l-adozzjoni tar-Regolament tal-Kunsill (KE) Nru 3290/94 tat-22 ta’ Diċembru 1994 dwar l-aġġustamenti u l-arranġamenti tranżitorji meħtieġa fis-settur agrikolu sabiex jiġi implimentat ftehim konkluż matul ir-Round Urugwajan tan-negozjati kummerċjali multilaterali (3).
(4)
Mill-1 ta’ Lulju 2006 tneħħiet in-nozzjoni ta’ “ammont ta’ protezzjoni ta’ l-industrija” permezz tar-Regolament tal-Kunsill (KE) Nru 797/2006 tat-22 ta’ Mejju 2006 li emenda r-Regolament 1785/2003 fir-rigward ta’ l-arranġamenti għall-importazzjoni tar-ross (4).
(5)
Il-mekkaniżmu ta’ “switch-over” introdott fl-1984 fis-sistema agrimonetarja Komunitarja, li kellha l-għan li jiġi evitat li jiġu żviluppati rati agrikoli ta’ kambju bl-istess mod tar-rati monetarji, tneħħa fl-1 ta’ Frar 1995 kif emendat permezz tar-Regolament tal-Kunsill (KE) Nru 150/95 tat-23 ta’ Jannar 1995 li emenda r-Regolament tal-Kunsill (KEE) Nru 3813/92 dwar l-unità ta’ akkont u r-rati ta’ konverżjoni li għandhom jiġu applikati fl-ambitu tal-politika agrikola komuni (5). Meta r-Regolament (KEE) Nru 3813/92 ġie mħassar mill-1 ta’ Jannar 1999 mir-Regolament tal-Kunsill (KE) Nru 2799/98 tal-15 ta’ Diċembru 1998 li jistabbilixxi arranġamenti agrimonetarji għall-ewro (6), il-prezzijiet u l-ammonti previsti mill-politika agrikola komuni (PAK), espress fl-ecu, ġew miżjuda b'mod parallel bl-applikazzjoni ta’ fattur korrettiv ta’ 1,207509, sabiex jiġi newtralizzat ir-ritorn għal livell reali tar-rati ta’ kambju fil-munità nazzjonali użati fl-ambitu tal-PAK, u l-istess koeffiċjent ta’ 1,207509 ġie għalhekk applikat mill-1 ta’ Frar 1995 lill-ammonti previsti fl-Artikolu 1 tar-Regolament (KEE) Nru 3491/90.
(6)
Konsegwentement huwa meħtieġ li jiġi adattat ir-Regolament (KEE) Nru 3491/90 sabiex jiġi stabbilit b'mod ċar liema huma l-aspetti li għandhom jiġu kkunsidrati għall-kalkolu tad-dazji ta’ importazzjoni applikabbli għar-ross li joriġina mill-Bangladexx importat taħt dak ir-Regolament,
ADOTTA DAN IR-REGOLAMENT:
Artikolu 1
Ir-Regolament (KEE) Nru 3491/90 huwa b'dan emendat kif ġej:
(1)
l-Artikolu 1(1) għandu jinbidel bit-test li ġej:
“1. Għall-importazzjonijiet li joriġinaw fil-Bangladexx u fil-limiti tal-kwantitajiet previsti f'Artikolu 2, id-dazju ta’ l-importazzjoni applikabbli fuq importazzjonijiet ta’ ross li jaqa' taħt il-kodiċi NM 1006 10 (eskluż il-kodiċi NM 1006 10 10), 1006 20 u 1006 30 hu l-istess:
-
għar-ross għadu fil-ħliefa li jaqa' taħt il-kodiċi NM 1006 10, ħlief għall-kodiċi NM 1006 10 10, għad-dazji tad-dwana ffissati fit-tariffa komuni tad-dwana, imnaqqsa b'50 % u b'ammont ieħor ta’ EUR 4.34;
-
għar-ross bla ħliefa li jaqa' taħt il-kodiċi NM 1006 20, għad-dazju ffissat skond l-Artikolu 11a tar-Regolament tal-Kunsill (KE) Nru 1785/2003 tad-29 ta’ Settembru 2003 dwar l-organizzazzjoni komuni tas-suq tar-ross (*), imnaqqas b'50 % u b'ammont ieħor ta’ EUR 4.34;
-
għar-ross nofsu mitħun jew ross mitħun kollu li jaqa' taħt il-kodiċi NM 1006 30, għad-dazju ffissat skond l-Artikolu 11c tar-Regolament (KE) Nru 1785/2003, imnaqqas b’ EUR 16.78, b'50 % oħra u b'EUR 6.52
(*) ĠU L 270, 21.10.2003, p. 96. Ir-Regolament kif emendat l-aħħar bir-Regolament (KE) Nru 797/2006.”" 						
(2)
l-Artikolu 2(1) għandu jiġi emendat kif ġej:
(a)
fl-ewwel subparagrafu, it-terminu “dazju” għandu jiġi sostitwit bil-kliem “dazju fuq l-importazzjoni”;
(b)
it-tieni subparagrafu għandu jinbidel minn dan li ġej:
“Il-kwantitajiet fl-istadji tat-tħin diversi mill-istadju tar-ross bla ħliefa għandhom jiġu konvertiti bl-użu tar-rati ta’ konverżjoni ffissati fl-Artikolu 1 tar-Regolament tal-Kummissjoni Nru 467/67/KEE tal-21 ta’ Awissu 1967 li jiffissa ir-rati ta’ konverżjoni, l-ispejjeż ta’ l-ipproċessar u l-valur tal-prodotti derivati għall-istadji varji ta’ l-ipproċessar tar-ross (4).”;
(3)
in-nota 4 ta’ qiegħ il-paġna għandha tiġi emendata kif ġej:
“(4)
ĠU 204, 24.8.1967, p. 1. Ir-Regolament kif emendat l-aħħar bir-Regolament (KEE) Nru 2325/88 (ĠU L 202, 27.7.1988, p. 41).”;
(4)
l-Artikolu 3 għandu jinbidel bit-test li ġej:
“Artikolu 3
Għandhom jiġu adottati regoli dettaljati għall-applikazzjoni ta’ dan ir-Regolament skond il-proċeduri stabbiliti fl-Artikolu 2 tar-Regolament (KE) Nru 1785/2003.”.
Artikolu 2
Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 17 ta’ Diċembru 2007.

Labels: 3
17
18
15